एक्ट्रेस ने वीडियो शेयर कर दिखाई वायु की झलक
6 महीने के हुए सोनम कपूर के बेटे, The actress showed a glimpse of Vayu by sharing the video
सोनम कपूर और बिजनेसमैन आनंद आहूजा के बेटे वायु 6 महीने के हो चुके हैं। इस मौके पर सोनम ने सोशल मीडिया अकाउंट पर वायु का एक प्यारा सा वीडियो शेयर किया है, जिसमें वो पेट के बल खिसकने की कोशिश करते हुए नजर आ रहे हैं। वीडियो में वायु ने व्हाइट कुर्ता पजामा पहना हुआ है जिसमें वो काफी क्यूट लग रहे हैं। वायु के आस पास बहुत सारे खिलौने भी बिखरे हुए हैं। शेयर किए गए वीडियो के साथ सोनम ने एक अनसीन फोटो भी शेयर की है। फोटो में सोनम ने यलो और व्हाइट नाइट ड्रेस पहना है। हालांकि किसी भी पोस्ट में बच्चे का चेहरा साफ दिखाई नहीं दे रहा है।
सोनम ने पोस्ट शेयर कर लिखा एक प्यारा कैप्शन
इस पोस्ट को शेयर करते हुए सोनम ने एक प्यारा सा कैप्शन भी दिया है। उन्होंने लिखा- ‘वायु 6 महीनों के हो गए, मेरे लिए दुनिया में सबसे बेस्ट जॉब और सबसे बड़ी दुआ। तुम्हारे पापा और मैं इससे ज्यादा कुछ नहीं मांग सकते हैं।’ कई सेलेब्स और फैंस ने इस वीडियो पर रिएक्ट किया है। इसी के साथ आनंद आहूजा ने वीडियो पर कमेंट करते हुए लिखा- ‘पजामा पार्टी’।
2018 में हुई थी कपल की शादी
सोनम कपूर और आनंद आहूजा 8 मई 2018 को शादी के बंधन में बंधे थे। इस शादी में बॉलीवुड के कई सेलेब्स समेत सोनम के फ्रेंड्स और फैमिली मेंबर्स भी शामिल हुए थे। इस साल के शुरुआत में कपल ने अपनी प्रेग्नेंसी की अनाउंसमेंट की थी। वहीं पिछले महीने 20 अगस्त को उन्होंने बेटे को जन्म दिया था। सोनम को आखिरी बार 2019 में आई फिल्म 'द जोया फैक्टर' में देखा गया था।